### Beslutning

Fremsendes til Økonomiudvalget til behandling i henhold til beslutning i byrådets møde den 29. april 2020.

Sagen blev behandlet sammen med sagerne 5 og 6.

### Resumé

Med regnskabsaflæggelsen for 2019 er afdelingernes samlede opsparing ultimo 2019 400 mio. kr. Der er et samlet fald i afdelingernes opsparing fra 2018 til 2019 på 235 mio. kr. Med denne indstilling er der udarbejdet et fælles grundlag for en drøftelse af retningen for rådmændenes disponering af opsparing.

Børn og Unge har reduceret sin opsparing med 88 mio. kr., så den nu udgør 221 mio. kr.

Sociale Forhold og Beskæftigelse har reduceret sin opsparing med 155 mio. kr., så der nu er en gæld på 40 mio. kr. Afdelingen foreslår med denne indstilling at øge gælden med yderligere 15 mio. kr. som følge af et ønske om at overføre 15 mio. kr. til anlæg. Ønsket sker for at forøge selvforsyningsgraden og dermed opnå en langsigtet effektivisering og besparelse på driftsudgifterne.

Sundhed og Omsorg har reduceret sin opsparing med 25 mio. kr., så den nu udgør 140 mio. kr.

Kultur og Borgerservice har reduceret sin opsparing med 42 mio. kr., så den nu udgør 32 mio. kr. Afdelingen foreslår, at der fra opsparingen overføres 10 mio. kr. til KB-anlæg i 2020-2022.

Teknik og Miljø har samlet set nedbragt sin gæld med 43 mio. kr., så den nu udgør 10 mio. kr.

Borgmesterens Afdelings opsparing er forøget med 18 mio. kr., så den nu udgør 44 mio. kr. Herved er udsvingsgrænsen for sektoren overskredet.

### Indstilling

Det indstilles:

At 1)     Sociale Forhold og Beskæftigelses forslag om at overføre 14,390 mio. kr. fra opsparingen til anlæg i 2020 godkendes.

At 2)     Kultur og Borgerservices forslag om at overføre 10 mio. kr. fra opsparingen til KB-anlæg i 2020-2022 godkendes.

At 3)     Borgmesterens Afdelings opsparing vedrørende midler fra KMD-salg på 13,3 mio. kr. fordeles til afdelingerne som anført i afsnit 7.3.

At 4)     Opsparingen primo 2020 på sektor 9.31 Borgmesterens Afdeling på 11,5 mio. kr., der ligger udover udsvingsgrænserne reserveres på en budgetreserve til imødegåelse af budgetudfordringer på Borgmesterens Afdelings område.

At 5)     Teknik og Miljø anmodes om at udarbejde en handleplan for, hvordan økonomien på sektor 2.51 Ejendomme, Drift kan bringes i balance. Handleplanen bedes afleveret i forbindelse med forventet regnskab 2020.

At 6)     Afdelingernes planer for brug af opsparing i øvrigt drøftes i de relevante fagudvalg.

### Sagens forløb

20-04-2020 Magistraten
Fremsendes til [adresse] med bemærkning, at Magistraten i mødet den 20. april 2020 anbefaler, at byrådet tiltræder Borgmesterens Afdelings indstilling af 14. april 2020.
 29-04-2020 Aarhus Byråd

Fremsendes til Økonomiudvalget til behandling i henhold til beslutning i byrådets møde den 29. april 2020.

Sagen blev behandlet sammen med sagerne 5 og 6.

 20-05-2020 Økonomiudvalget
Sagerne *[adresse] regnskab for 2019,* *Diverse forhold med relation til regnskab 2019 og Afdelingernes planer for anvendelse af opsparing 2019* blev behandlet sammen.

Udvalget kunne enstemmigt tiltræde indstillingerne i overensstemmelse med Magistratens anbefaling med følgende to bemærkninger:

* At 25) Moesgaard Museum salg af [adresse] udgår af indstillingen og sendes i stedet til Magistraten for at få en afklaring på, om der foreligger tidligere deklarationer på ejendommen.
* At Økonomiudvalget i juni 2021 følger op på, hvordan det går med gennemsigtigheden i de konsulentrapporter, der er blevet udarbejdet, siden den nye model blev vedtaget.

Michala Thorsen var forhindret i at deltage i udvalgets behandling af sagen.

 27-05-2020 Aarhus Byråd

Valdemar Clausen med bemærkning, at byrådet i sit møde den 27. maj 2020 har vedtaget Magistratens indstilling i overensstemmelse med erklæring fra Økonomiudvalget af 20. maj 2020.

Sagen blev behandlet sammen med sagerne 2 og 3.